ನಾತಿಚರಾಮಿ: ಬಿಂದುಮಾಲಿನಿ ಸಂಗೀತ ಸ್ಪರ್ಶ!

ಪ್ರತಿಯೊಂದು ವಿಚಾರದಲ್ಲಿಯೂ ಹೊಸತನವೇ ಇರಬೇಕೆಂಬ ಶ್ರದ್ಧೆಯಿಂದಲೇ ರೂಪುಗೊಂಡಿರೋ ಚಿತ್ರ ನಾತಿಚರಾಮಿ. ಈ ವಾರ ಬಿಡುಗಡೆಗೊಳ್ಳಲಿರೋ ಈ ಚಿತ್ರದಲ್ಲಿ ನಾನಾ ವಿಶೇಷತೆಗಳಿವೆ, ಆಕರ್ಷಣೆಗಳಿವೆ. ಅದರಲ್ಲಿ ಖ್ಯಾತ ಸಂಗೀತಗಾರ್ತಿ ಬಿಂದುಮಾಲಿನಿಯವರ ಸಂಗೀತವೂ ಪ್ರಧಾನವಾಗಿದೆ.

ಹಿಂದೂಸ್ಥಾನಿ ಸಂಗೀತವನ್ನು ಪಾಶ್ಚಾತ್ಯ ಶೈಲಿಯೊಂದಿಗೆ ಸಮೀಕರಿಸೋ ಪ್ರಯತ್ನದ ಮೂಲಕವೇ ಸಂಗೀತಾಸಕ್ತರ ಮನಗೆದ್ದವರು ಬಿಂದು ಮಾಲಿನಿ. ನಿರ್ದೇಶಕ ಮಂಸೋರೆ ನಾತಿಚರಾಮಿಗೆ ಸಂಗೀತ ಸ್ಪರ್ಶ ನೀಡಲು ಸೂಕ್ತ ಪ್ರತಿಭೆಗಾಗಿ ಹುಡುಕುತ್ತಿರುವಾಗ ಸೂಕ್ತವಾಗಿ ಕಂಡವರು ಬಿಂದು ಮಾಲಿನಿ. ಕಥೆಯನ್ನು ಮೆಚ್ಚಿಕೊಂಡೇ ಅವರು ನಾತಿಚರಾಮಿಗೆ ಸಂಗೀತ ನೀಡಿದ್ದರು.

ಈಗಾಗಲೇ ಈ ಚಿತ್ರದ ಹಾಡೂ ಮನಸೂರೆಗೊಂಡಿದೆ. ವರಕವಿ ದರಾ ಬೇಂದ್ರೆಯವರ ರಚನೆಗಳೂ ಸೇರಿದಂತೆ ಬಿಂದು ಮಾಲಿನಿ ಹಾಡುಗಳು ಪ್ರಸಿದ್ಧವಾಗಿವೆ. ಆಧ್ಯಾತ್ಮದ ಅಂತಿಮ ಗುರಿ ತಲುಪಲು ಸಂಗೀತವೊಂದು ಪರಿಣಾಮಕಾರಿ ಸಾಧನ ಎಂಬುದು ಬಿಂದುಮಾಲಿನಿ ನಂಬಿಕೆ. ಅವರು ಆರಂಭದಲ್ಲಿ ನಾತಿಚರಾಮಿಯ ಕಥೆ ಕೇಳಿ ಮರು ಮಾತಿಲ್ಲದೇ ಈ ಚಿತ್ರಕ್ಕೆ ಸಂಗೀತ ನಿರ್ದೇಶನ ಮಾಡಲು ಒಪ್ಪಿಕೊಂಡಿದ್ದರಂತೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv